ΕΝΔΕΙΚΤΙΚΗ ΑΠΑΝΤΗΣΗ 
Θέμα 4ο
4.1Τα ειδικά καθήκοντα του Πλοιάρχου ως δημόσιου λειτουργού είναι τα:
 - Ληξιαρχικά. 
 - Συμβολαιογραφικα
  - Ανακριτικά
  - Αστυνομικά

4.2 Για τη σύνταξη διαθήκης σε εμπορικά πλοία προβλέπει ο ΚΔΝΔ και ο Αστικός Κώδικας τα  εξής: 
Όταν το πλοίο βρίσκεται «εν πλω» και κάποιος από τους επιβαίνοντες επιθυμεί να συντάξει  διαθήκη, ο Πλοίαρχος οφείλει να εκτελέσει χρέη συμβολαιογράφου και να γράψει τη  διαθήκη κατά την υπαγόρευση του διαθέτη, προσλαμβάνοντας δύο μάρτυρες που δεν  πρέπει να έχουν συγγένεια με τον ίδιο ή τον διαθέτη.  
Η διαθήκη αυτή είναι «δημόσια έκτακτη διαθήκη» και ισχύει για τρεις μήνες από τον  κατάπλου του πλοίου σε κάποιο λιμάνι, εκτός αν πεθάνει στο μεταξύ ο διαθέτης, οπότε  ισχύει οριστικά. 
Στη διαθήκη πρέπει να αναφέρονται, η ημερομηνία και ο τόπος συντάξεως, τα πλήρη  στοιχεία του διαθέτη, του Πλοιάρχου και των μαρτύρων και μνεία ότι ο διαθέτης εδήλωσε  προφορικά τη θέλησή του και ότι δεν ήταν παρών άλλος εκτός από τους μάρτυρες. 
Τη διαθήκη ο Πλοίαρχος την παραδίδει στο πρώτο λιμάνι κατάπλου του πλοίου, σε  συμβολαιογράφο, αν το λιμάνι είναι ελληνικό ή στην ελληνική προξενική αρχή αν το πλοίο  έχει καταπλεύσει σε ξένο λιμάνι. Αν ο Πλοίαρχος αρνηθεί τη σύνταξη διαθήκης, υπέχει  ποινική, πειθαρχική και ενδεχομένως και αστική ευθύνη. 
